[{"text_idx": "#000000", "text": "Jo\u0303ulukaartide pealesunnitud mu\u0308u\u0308k ei meeldi tarbijatele"}, {"text_idx": "#000001", "text": "Eelmisel na\u0308dalal vo\u0303is postkastist leida koguka kirja, milles olid jo\u0303ulukaardid ja maksekorraldus nende eest tasumiseks. Tegemist on puuetega inimeste juba mitmeid aastaid kestnud kaardimu\u0308u\u0308gikampaaniaga, mille pealtu\u0308kkivus aga paljudele ei meeldi."}, {"text_idx": "#000002", "text": "U\u0308mbriku avamisel leidis sellest seitse jo\u0303ulupostkaarti, u\u0308mbrikke nende postitamiseks, tutvustava kirja ja eelta\u0308idetud maksekorralduse. Kaardid on maalitud puuetega inimeste poolt, kes soovivad olla majanduslikult so\u0303ltumatud. Raha soovitakse nende eest 8.90, kuid juurde on lisatud, et maksmine pole kohustuslik."}, {"text_idx": "#000003", "text": "Kaartide valmistaja on OU\u0308 SJK-Kirjastus, kes juba 2006. aastal pa\u0308lvis sama kauplemisvo\u0303ttega meedias suurt ta\u0308helepanu. Inimesed kaebasid, et paha aimamata ro\u0303hutakse nende su\u0308dametunnistusele. On saadud ju tahte vastaselt kaupa, mille eest peaks nagu maksma: puudega inimesed on na\u0308inud selleks vaeva, et maalida ilusaid postkaarte."}, {"text_idx": "#000004", "text": "Ja\u0308relpa\u0308ringule, kuidas valitakse sihtgruppi vo\u0303i kust saadakse adressaate, kirjastus vastust ajakirjanikule ei andnud. Varasemalt on ettevo\u0303te o\u0308elnud, et inimeste isikuandmed on saadud piiratud osast rahvastikuregistri andmetest Siseministeeriumi loal."}, {"text_idx": "#000005", "text": "Kuna iga aasta toob see kampaania kaasa palju ku\u0308simusi, siis ka Eesti Liikumispuude leheku\u0308ljelt vo\u0303ib lugeda, et sealsed inimesed pole selle kampaaniaga seotud ja nemad ei korralda mu\u0308u\u0308ki, seda teeb u\u0308lemaailmne suu ja jalaga maalivate kunstnike u\u0308hing. Eraldi ro\u0303hutatakse, et pole mo\u0303tet liidu to\u0308o\u0308d selles ku\u0308simuses telefoniko\u0303nedega ha\u0308irida."}, {"text_idx": "#000007", "text": "Eelmisel aastal samasuguse u\u0308mbriku saanud rakverlane u\u0308tles, et pa\u0308rast mo\u0303ningast mo\u0303tlemist ja\u0308ttis arve siiski maksmata, sest polnud sellise va\u0308ljaminekuga arvestanud. Ta to\u0303des, et tundis end seeto\u0303ttu ha\u0308irituna."}, {"text_idx": "#000009", "text": "Kuigi tegemist on va\u0308ga u\u0308lla u\u0308ritusega, vo\u0303iks kirjastus oma mu\u0308u\u0308gimeetodi u\u0308le vaadata, seda enam, et see on korduvalt tekitanud inimestes pahameelt. Pealesuruv heategevuskampaania, mis on inimeste valikuid suunav, vo\u0303ib kaasa tuua vastupidise efekti, kus rahakotirauad sulguvad lo\u0303plikult."}, {"text_idx": "#000015", "text": "Bo\u0308rsihinnaga leping on parim valik aktiivsele kasutajale"}, {"text_idx": "#000016", "text": "Esmane o\u0303igusno\u0303ustamine kui o\u0303igusabi tulemu\u0308u\u0308r"}, {"text_idx": "#000017", "text": "Keskaja inimese argiellu kuulusid loomad ja pudulojused"}]